open-index/open-wikipedia-markdown huggingface dataset:
Neal Pionk

**Neal Pionk** (s. 29. heinäkuuta 1995) on yhdysvaltalainen jääkiekkopuolustaja. Hän edustaa NHL-seura Winnipeg Jetsiä.

Pionk teki varaamattomana pelaajana vuonna 2017 sopimuksen New York Rangersin kanssa. Hän pelasi ensimmäisen NHL-ottelunsa 9. helmikuuta 2018 Calgary Flamesia vastaan.

Kaudella  Pionk ja ensimmäisen kierroksen varausvuoro kaupattiin Winnipeg Jetsiin vaihdossa puolustaja Jacob Troubaan.

Elokuussa 2021 Pionk teki Jetsin kanssa neljän vuoden mittaisen jatkosopimuksen.

Huhtikuussa 2025 Pionk solmi Jetsin kanssa kuusivuotisen ja yhteensä 42 miljoonan dollarin arvoisen jatkosopimuksen.

## Lähteet
Guillaume Connesson

**Guillaume Connesson** (s. 1970 Boulogne-Billancourt, Ranska) on säveltäjä. 

## Elämä ja ura
Connesson opiskeli Boulogne-Billancourtin aluekonservatoriossa ja Pariisin konservatoriossa. Hän sai ensipalkinnot kuoronjohdossa, musiikin historiassa, analyysissä, sähköakustiikassa ja orkestraatiossa. Hänen opettajiensa joukossa oli Marcel Landowski.. Vuonna 1997 hänestä tuli Aubervilliers–La Courneuven konservatorion orkestraation professori. Hänellä on ollut residenssit muiden muassa Orchestre de Pau Pays de Béarnissa (2010–2012), Alankomaiden filharmonikoissa (2016–2018), Lyonin kansallisorkesterin (2016–2018) ja Île-de-Francen kansallisorkesterissa (2019–2021).  

## Musiikki
Connessonin varhaisia teoksia leimasi avoimuus taidemusiikin ulkopuolisille vaikutteille, kuten popmusiikille, mikä näkyy muiden muassa teoksissa *Disco-Toccata* (1994), *Double Quatuor* (1994), *Night Club* (1996) ja *Techno-Parade* (2002). Muihin vaikutteisiin on kuulunut laajalle ulotettu tanssillisuus, joka on merkittävässä asemassa esimerkiksi teoksessa *Sextuor* (1999). Connessonin sävelkieli on uustonaalinen, ja hän on omaksunut barokkimusiikista tutun pulssin jatkuvuuden.

Connesson sävelsi vuonna 1998 uuden musiikin F. W. Murnaun samannimiseen lyhytelokuvaan, *[[Auringonnousu (elokuva)|Auringonnousuun]]*. Hänen orkesterituotantoonsa kuuluvat myös teokset *Enluminures* (1999), *Triptyque symphonique* (1997–2007) ja *Une lueur dans l'âge sombre* (2005). Vokaalimusiikkia edustavat teokset *Liturgies de l'ombre*, *Le Livre de l'amour* ja *Medea*. Kantaatti *Athanor* (2003) on sävelletty sooloäänelle, kuorolle ja orkesterille.

Suurin osa Connessonin teoksista on sävelletty tilauksiin; esimerkiksi teoksen *Pour sortit au jour* (2013) tilasi Chicagon sinfoniaorkesteri sekä teoksen *Les trois cités de Lovecraft* yhdessä Alankomaiden filharmonikot ja Lyonin kansallisorkesteri. Muita Connessonin teosten tilaajia ovat olleet Concertgebouw-orkesteri ja Philadelphian orkesteri sekä esittäjiä Brysselin filharmonikot, Yhdysvaltain kansallisorkesteri, Cincinnatin sinfoniaorkesteri ja BBC:n sinfoniaorkesteri.

Connesson sai Victoires de la musique -palkinnot vuosina 2015 ja 2019 sekä Sacemin suurpalkinnon vuonna 2012. Hänen teostensa levytykset ovat tuoneet hänelle myös *[[Classica]]*-lehden Chocin, Diapason d’Or de l’annéen. Hänen orkesteriteoksensa *Supernova* (1997) toi hänelle vuonna 1998 Cardin-palkinnon, ja vuonna 1999 hän sai Nadia ja Lili Boulangerin palkinnon. Hänen musiikkiaan on levytetty Deutsche Grammophonille.

## Lähteet

## Aiheesta muualla
* Gérard Billaudot Éditeur: Guillaume Connesson
Saksan ralli 2019

**Saksan ralli 2019** (virallisesti **37. ADAC Rallye Deutschland 2019**) oli Rallin MM-sarjan kauden 2019 kymmenes osakilpailu, joka ajettiin 22.–25. elokuuta.

Kilpailussa oli 19 erikoiskoetta, joiden yhteispituus oli  ja kokonaispituus oli .

## Tulokset

## Muuta
* Toyota Gazoo Racingin ensimmäinen kolmoisvoitto.
* Takamoto Katsutan ensimmäinen piste.

## Lähteet
Rainer Pethran

**Rainer Pethran** (26. marraskuuta 1950 Augsburg – 2. syyskuuta 2019 München) oli saksalainen koripalloilija.

Laitahyökkääjänä pelannut Pethran edusti Länsi-Saksan miesten koripallomaajoukkuetta Münchenin kesäolympialaisissa 1972 ja Länsi-Saksan EM-kilpailuissa 1971. Yhteensä hän pelasi 71 maaottelua vuosina 1971–1975. Seuratasolla Pethran edusti USC Müncheniä jossa saavutti maan pääsarjan hopeaa vuonna 1971. Pethran kuoli vaikeaan sairauteen 68-vuotiaana Münchenissä 2. syyskuuta 2019.

## Lähteet
* Rainer Pethran Bio, Stats, and Results Olympics at Sports-Reference.com 

### Viitteet

## Aiheesta muualla
*
Gesalech

**Gesalech** tai **Gesalec** (k. 511) oli visigoottien kuningas 507–511. Hän oli Alarik II:n avioton poika. Kun Alarik kuoli taistelussa frankkeja vastaan, oli hänen ainut avioliitossa syntynyt poika Amalarik vielä alaikäinen. Visigootit eivät tunteneet esikoisoikeutta, ja he valitsivat Gesalechin kuninkaaksi. Gesalech ryhtyi sotaan frankkeja vastaan, mutta sotaonni ei ollut hänen puolellaan, ja frankit polttivat Gesalechin pääkaupungin Toulousen. Narbonnen puolestaan valloittivat burgundit, jolloin Gesalechin joukkojen oli vetäydyttävä Iberian niemimaalle. Ostrogoottien kuningas Teoderik Suuri saapui tukemaan visigootteja. Vuonna 511 Ibbas syrjäytti Gesalechin valtaistuimelta. Gesalech pakeni Afrikkaan, jossa hän yritti saada huonolla menestyksellä apua vandaaleilta ja ostrogooteilta. Gesalech yritti tämän jälkeen vielä vallata visigoottien valtakunnan Akvitaniasta käsin, mutta Ibbaksen armeija löi hänet, ja saman vuoden lopussa Gesalech sai surmansa. Teoderik toimi Amalarikin sijaishallitsijana, kunnes tämä tuli täysi-ikäiseksi.

## Lähteet
W Series Brands Hatchin Grand Prix 2019

**W Series Brands Hatchin Grand Prix 2019** oli W Series -kauden 2019 kuudes ja viimeinen osakilpailu, joka ajettiin 11. elokuuta Brands Hatchin moottoriradalla Englannissa.

## Tulokset
### Aika-ajot

### Kilpailu

## Lähteet
Neulalaakeri

**Neulalaakeri** on pyöreä laakeri. Neulalaakerin rakenteen muodostavat pyöreät ja eri mittaiset metalliset tapit, jotka pannaan kahta kitkapintaa vasten pyörimään. Yleensä voideltuna saadaan kosketuspintaa enemmän kuin kuulalaakereilla, jolloin laakerin sisäinen kitka on vähäisempi.
Suillaceae

**Suillaceae** on Boletales-lahkoon kuuluva sieniheimo, joka sisältää tatteja muistuttavat voitatit, pienen tryffelimäisen *[[Truncocolumella]]*-suvun sekä suvun *[[Psiloboletinus]]*, joka sisältää vain yhden lajin *[[Psiloboletinus lariceti]]*. Heimoon kuuluu 54 lajia. 

## Lähteet
Painin Euroopan-mestaruuskilpailut 1992

**Vuoden 1992 [[painin Euroopan-mestaruuskilpailut]]** järjestettiin kreikkalais-roomalaisen painin osalta 23.-26. huhtikuuta Kööpenhaminassa, Tanskassa. Vapaapainissa kisattiin Kaposvárissa, Unkarissa 1.-3. toukokuuta.

## Kreikkalais-roomalainen paini (Kööpenhamina)
### Mitalistit

### Mitalitaulukko

## Vapaapaini (Kaposvár)
### Mitalistit

### Mitalitaulukko

## Lähteet
Allen Newell

**Allen Newell** (19. maaliskuuta 1927 San Francisco – 19. heinäkuuta 1992 Pittsburgh) oli yhdysvaltalainen tietojenkäsittelytieteilijä. Hänet tunnetaan tekoälyn pioneerina. Hänelle myönnettiin vuonna 1975 Turing-palkinto Herbert A. Simonin kanssa.

## Lähteet
Kenneth Iverson

**Kenneth Eugene Iverson** (17. joulukuuta 1920 Camrose, Alberta – 19. lokakuuta 2004 Toronto) oli kanadalainen tietojenkäsittelytieteilijä. Hänet tunnetaan APL-kielen kehittämisestä, joka on nimetty kirjan *A Programming Language* (1962) mukaan. Hänelle myönnettiin vuonna 1979 Turing-palkinto.

## Lähteet
Painin Euroopan-mestaruuskilpailut 1991

**Vuoden 1991 [[painin Euroopan-mestaruuskilpailut]]** järjestettiin kreikkalais-roomalaisen painin osalta 25.-28. huhtikuuta Aschaffenburgissa, Saksassa. Vapaapainissa kisattiin Stuttgartissa, Saksassa 3.-5. toukokuuta.

## Kreikkalais-roomalainen paini (Aschaffenburg)
### Mitalistit

### Mitalitaulukko

## Vapaapaini (Stuttgart)
### Mitalistit

### Mitalitaulukko

## Lähteet
Päivi Paappanen

**Päivi Tuija Inkeri Paappanen** (9. toukokuuta 1965) on suomentaja, joka on suomentanut pääasiassa englannista mutta myös espanjasta. Hän on ollut myös töissä Like Kustannuksella aluksi kustannustoimittajana sekä myöhemmin erilaisissa johtotehtävissä lähes 20 vuotta.

## Opiskelut
Paappanen kiersi maailmaa ylioppilaskirjoitusten jälkeen viiden vuoden ajan ja teki elääkseen erilaisia vaatimattomia töitä. Hän pyrki vuonna 1989 Helsingin yliopistoon lukemaan englannin kieltä. Englantilaisessa filologiassa häntä kiinnosti pääasiassa suomentaminen. Myöhemmin hän tutustui kulttuuriantropologiaan ja hän vaihtoi sen pääaineekseen kahden vuoden englannin opintojen jälkeen. Hän alkoi samoihin aikoihin opskelemaan myös Latinalaisen Amerikan tutkimusta. Myöhemmin hän teki kulttuuriantropologian pro gradun kenttätyön Meksikossa vuonna 1995. Hän luovutti gradunsa vasta oltuaan useita vuosia töissä vuonna 2002.

## Ura
Palattuaan Meksikosta hän teki vuosina 1997–2000 suomennoksia, pääasiassa englannista mutta myös espanjasta. Suomennustöissä hän oli tutustunut Like Kustannuksen työntekijöihin ja häntä pyydettiin sinne töihin. Likellä hän on ollut erilaisissa tehtävissä muun muassa kustannustoimittajana 2000–2004, kustannusjohtajana 2004–2005, kustannuspäällikkönä 2006–2011 ja julkaisujohtajana 2011–.

## Suomennokset
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
Lähde:

## Lähteet

## Aiheesta muualla
*
Paloheinäntunneli

**Paloheinäntunneli** () on Helsingissä sijaitseva joukkoliikennetunneli, joka on toistaiseksi vain runkolinja 560:n käytössä. Tunneli on 1,2 kilometriä pitkä ja se vihittiin käyttöön 7. elokuuta 2015. Liikenne tunnelissa alkoi 10. elokuuta 2015. Tunneli kulkee Paloheinän ja Kuninkaantammen välillä alittaen Keskuspuiston. Se lyhentää runkolinjan matka-aikaa 15 minuutilla.

Tunnelin suunnittelussa kiinnitettiin huomiota maisema- ja ympäristönäkökulmiin, jotta vaikutukset Keskuspuistoon jäisivät vähäisiksi. Rakentaminen maksoi 30 miljoonaa euroa. Hanke valmistui aikataulussa, ja rakentaminen alitti budjetin yli kuudella miljoonalla eurolla. Suurin syy tähän oli, että tunneli rakennettiin yksiputkiseksi eikä kaksiputkiseksi, kuten alun perin oli suunniteltu.

Paloheinäntunneli on mahdollista muuttaa suunnittelun Raide-Jokeri 2 -pikaraitiotien käyttöön, mutta se vaatii tunnelin pohjan ja katon louhintaa raitiovaunun suuremman korkeussuuntaisen tilantarpeen vuoksi. Tunnelin pohjaa pitäisi louhia noin 30 senttimetriä alemmas ja kattoa 50 senttimetriä ylemmäs. Mahdolliseen raitioliikenteeseen varautuminen jo rakennusvaiheessa olisi lisännyt kustannuksia noin 1,5 miljoonaa euroa, joten se päätettiin jättää tekemättä. Vuoden 2008 hankesuunnitelmassa suhtauduttiin epäilevästi matkustajamäärien nousuun pikaraitiotien vaatimalle tasolle, ja bussiliikeenteen arvioitiin palvelevan linjan tarpeita ”ainakin usean kymmenen vuoden ajan”.

## Kuvia

Tiedosto:Paloheinäntunneli road tunnel western entrance (Kuninkaantammi, Helsinki, Finland) Jan 14, 2026.jpg|Kuninkaantammen puoleinen läntinen suuaukko.
Tiedosto:Paloheinäntunneli.jpg|Tunneli sisältä.
Tiedosto:Paloheinätunneli.jpg|Tunnelin rakennustöitä elokuussa 2014.


## Lähteet
Kirjat Tiv'on

**Kirjat Tiv'on** () on kaupunki Israelin Haifan hallintoalueella. Kaupungin asukasluku vuoden 2018 lopussa oli 18&nbsp;121.

## Maantiede

Kirjat Tiv'on sijaitsee Israelin pohjoisosassa Jisreelin ja Sebulonin laaksojen välissä. Kaupungin vieressä on suurehkoja tammi- ja mäntymetsiä, sekä Beit She'arimin kansallispuisto historiallisine kohteineen. Hieman kaupungista pohjoiseen sijaitsee Basmat Tab'unin beduiinien asutuskeskus.

## Historia
Nykyinen Kirjat Tiv'on on muodostunut eri kaupunkeja yhdistettäessä. Kirjat Amal perustettiin vuonna 1937 työläisten asuinalueeksi. Kaupunki laajeni toisen maailmansodan jälkeen ja vuonna 1947 Keret-niminen brittiläisten sionistien sijoitusyhtiö perusti Tivon-nimisen asuinalueen hieman Kirjat Amalista pohjoiseen.

Israel itsenäistyi vuonna 1948 itsenäisyyssodan jälkeen. Tivonista kehkeytyi huomattava matkailukeskus. Tivon, Kirjat Amal ja läheinen mošav El-Ro'i yhdistettiin vuonna 1957. Vuonna 1979 alueeseen liitettiin lisäksi Kurdistanin juutalaisten perustama Kirjat Haroshet. Nykyisellään matkailun merkitys on vähentynyt ja monet paikalliset käyvät töissä Haifassa.

## Väestö
Kirjat Tiv'onin asukasluku oli vuoden 2018 lopussa 18&nbsp;121. Vuonna 1969 vastaava luku oli 9&nbsp;700 ja vuonna 2002 13&nbsp;300.

## Lähteet

## Aiheesta muualla
Ammunta kesäolympialaisissa 2020 – miesten 10 metrin ilmakivääri

**Miesten 10 metrin kilpailu ilmakiväärissä [[Kesäolympialaiset 2020|Tokion olympialaisissa 2020]]** käytiin Asakan ampumaradalla 25. heinäkuuta. Kilpailuun osallistui 29 urheilijaa.

## Karsinnat
Olympialaisiin pääsi 29 urheilijaa. Karsinnoissa ansaitut paikat eivät olleet yksittäisten urheilijoiden, vaan paikat myönnettiin maalle, joka nimesi kilpailijat. Isäntämaa Japanilla oli yksi kiintiöpaikka. Yksi paikka jaettiin ISSF:n rankingin perusteella. Kaksi maata kutsuttiin erillisellä kutsulla olympialaisiin. Loput paikat jaettiin vuoden 2018 MM-kilpailuissa, maanosien mestaruusturnauksissa tai muissa maanosien kilpailuissa sekä ISSF:n World Cup -turnauksissa vuonna 2019. Yhdestä maasta sai osallistua korkeintaan kaksi urheilijaa yhteen lajitapahtumaan.

### Olympiaturnaukseen päässeet maat

## Osallistuvat urheilijat
Olympialaisiin osallistuvan ampujan oli pitänyt rikkoa ennalta määrätty pisteraja, jotta hän sai kilpailla olympialaisissa. Tulos piti rikkoa 24. heinäkuuta 2018 – 31. toukokuuta 2020. Miesten 10 metrin ilmakiväärissä tulos oli 595,0.

## Kilpailu
Kilpailu koostui karsinta-ammunnoista, joissa jokainen kilpailija ampui 60 laukausta yhden tunnin ja 15 minuutin aikana. Pisteet laskettiin yhden desimaalin tarkkuudella parhaan tuloksen ollessa 10,9, joten paras mahdollinen kokonaistulos oli 654,0. Loppukilpailuun pääsi karsintojen kahdeksan parasta ampujaa. Karsintojen pisteitä ei huomioitu loppukilpailussa. Loppukilpailussa ampujat ampuivat 24 laukausta. Loppukilpailu alkoi kahdella viiden laukauksen sarjalla. Tämän jälkeen ammuttiin 14 laukausta erikseen käskystä. 12. laukauksen jälkeen sijalla 8. oleva urheilija putosi kilpailusta. Tämän jälkeen kilpailusta putosi aina kahden laukauksen jälkeen viimeisenä ollut urheilija. Jos putoamassa oli kaksi urheilijaa, ampuivat nämä urheilijat lisäammunnan.

### Karsinta-ammunnat

### Loppukilpailu

## Lähteet
Stéphane Denève

**Stéphane Denève** (s. 24. marraskuuta 1971 Tourcoing) on ranskalainen kapellimestari. Hän on erikoistunut varsinkin ranskalaiseen ohjelmistoon. Denève on toiminut Stuttgartin radion sinfoniaorkesterin pääkapellimestarina, Skotlannin kuninkaallisen kansallisorkesterin musiikillisena johtajana ja Brysselin filharmonikkojen musiikillisena johtajana. Hänet nimitettiin vuodesta 2019 alkaen St. Louisin sinfoniaorkesterin musiikilliseksi johtajaksi. Hän on myös johtanut Centre for Future Orchestral Repertoirea (CffOR).

Denève valmistui Pariisin konservatoriossa ja teki varhaisella urallaan läheistä yhteistyötä Georg Soltin, Georges Prêtren ja Seiji Ozawan kanssa. 

Denève on johtanut myös muiden muassa Philadelphian orkesteria päävierailijana, Clevelandin orkesteria, New Yorkin filharmonikkoja, Los Angelesin filharmonikkoja, San Franciscon sinfoniaorkesteria, Toronton sinfoniaorkesteria, Concertgebouw-orkesteria, Wienin sinfoniaorkesteria, a, Münchenin filharmonikkoja, Ranskan kansallisorkesteria, Tšekin filharmonikkoja ja Rotterdamin filharmonikkoja. Hän teki Carnegie Hall -debyyttinsä vuonna 2012 Bostonin sinfoniaorkesterin kanssa. Saman orkesterin kanssa hän on esiintynyt useasti Bostonissa ja Tanglewoodissa. Oopperatuotantoja Denève on johtanut Royal Opera Housessa, Glyndebournen festivaalilla, La Scalassa, Deutsche Oper Berlinissä, Saito Kinen -festivaalilla, Gran Teatre del Liceussa, Alankomaiden kansallisoopperassa, La Monnaiessa, Deutsche Oper am Rheinissä ja Pariisin oopperassa.

Muusikoita, joiden kanssa Denève on tehnyt yhteistyötä, ovat olleet muiden muassa Jean-Yves Thibaudet, Yo-Yo Ma, Nikolaj Znaider, James Ehnes, Leif Ove Andsnes, Leonidas Kavakos, Nicholas Angelich, Lang Lang, Frank Peter Zimmermann, Gil Shaham, Emanuel Ax, Renaud ja Gautier Capuçon, Lars Vogt, Nikolai Luganski, Paul Lewis, Joshua Bell, Hilary Hahn ja Augustin Hadelich. 

Denève on saanut kriittistä suosiota levytyksillään Francis Poulencin, Claude Debussyn, Maurice Ravelin, Albert Rousselin, César Franckin ja Guillaume Connessonin teoksista. Hän on voittanut kolmesti Diapason d'Orin ja tullut ICMA-palkituksi.

## Lähteet
Liutpert

**Liutpert** (k. 702) oli langobardien kuningas 700–701 sekä uudelleen lyhyen aikaa vuonna 702. Hän seurasi valtaistuimella isäänsä Cunincpertia. Liutpert oli vielä alaikäinen tullessaan kuninkaaksi, ja hänen neuvonantajakseen mainitaan Astin herttua Ansprand, jonka Cunincpert oli määrännyt poikansa kaitsijaksi. Cunincpertin serkku Raginpert nousi pian kapinaan Liutpertia vastaan. Raginpert syrjäytti Liutpertin, mutta Raginpertin kuoltua Liutpert palasi kuninkaaksi. Raginpertin poika Aripert kukisti kuitenkin Liutpertin kannattajat ja surmasi Liutpertin tämän ollessa kylvyssä.

## Lähteet
Kairinen

**Kairinen** on entinen kylä Turun kaupungin alueella. Kairisten ydinalue sijaitsi Aurajoen rannalla nykyisen Ylioppilaskylän reunustalla. Kylän maita on myös hajallaan pitkin Turun itäosia, lähinnä Pääskyvuoressa.

Kairinen on kuulunut osin piispan omistukseen. Turun kasarmi rakennettiin osin kylän maille ja 1800-luvun lopussa valmistunut Rantarata halkaisi Kairisten ydinalueen. Rantaradan varrelle syntyi teollisuutta, kuten Kairisten polttimo, mikä lopullisesti hävitti alkuperäisen kylärakenteen. Kairinen ja naapurikylä Nummi muodostivat vuonna 1905 taajaväkisen yhdyskunnan, joka liitettiin Turkuun 1939.

Nykyisin Kairinen kuuluu osin I kaupunginosaan, osin Nummeen. Turun yliopiston tiloja on entisellä kasarmialueella ja teollisuuskiinteistöt on purettu ja alueelle on rakennettu kerrostaloja.

## Lähteet
Christine Schäfer

**Christine Schäfer** (s. 3. maaliskuuta 1965) on saksalainen oopperalaulaja, äänialaltaan sopraano. 

Schäfer pääsi Berliinin taideyliopistoon ja opiskeli sittemmin pääopettajanaan pitämänsä Ingrid Figurin sekä Arleen Augerin ja Aribert Reimannin johdolla. Hän osallistui myös Dietrich Fischer-Dieskaun ja Sena Jurinacin pitämille mestarikursseille. Schäfer teki resitaalidebyyttinsä Berliner Festspielessä vuonna 1988 tulkitsemalla Reimannin laulusarjan *Nacht-Räume*. Hän on sittemmin laulanut muiden muassa Gächinger Kantorein, Windsbacher Knabenchorin, Stuttgarter Hymnus-Chorknabenin, RIAS Kammerchorin, Kölnin kamariorkesterin, Amsterdam Sinfoniettan ja Musica Antiqua Kölnin kanssa. Kapellimestareita, joiden kanssa Schäfer on tehnyt yhteistyötä, ovat olleet muiden muassa Seiji Ozawa, Charles Mackerras, Uwe Gronostay, Wolfgang Schäfer, Leopold Hager, Nikolaus Harnoncourt, Simon Rattle ja Helmuth Rilling.

Oopperadebyyttinsä Schäfer teki vuonna 1991 Papagenan roolissa Wolfgang Amadeus Mozartin *[[Taikahuilu]]ssa* Brysselin La Monnaiessa. Pian hän esitti myös Paminan roolin saman teoksen esityksessä Salzburgissa. Lisäksi hänet nähtiin Zerlinan roolissa *[[Don Giovanni]]ssa* ja Gildan roolissa Giuseppe Verdin *[[Rigoletto]]ssa* Bernissä sekä Alban Bergin *[[Lulu]]n* nimiroolissa Innsbruckissa Brigitte Fassbaenderin lavaohjauksella.

Yhdysvaltain-debyyttinsä Schäfer teki San Franciscon oopperassa sen Strauss-festivaalin aikana vuonna 1993. Silloin hän esiintyi Sophiena *[[Ruusuritari]]ssa* ja Zdenkana *[[Arabella]]ssa* Houston Grand Operassa Christoph Eschenbachin johtamissa esityksissä. Metropolitan-oopperan-debyyttinsä New Yorkissa hän teki kaudella 2000–2001. Erään arvostustaan lisänneen esiintymisen hän teki Peter Mussbachin kiistellyssä *Lulun* tuotannossa Salzburger Festspielessä vuonna 1995. Hän palasi festivaalille kaksi vuotta myöhemmin, tällä kertaa Konstanzen roolissa Mozartin *[[Ryöstö Seraljista]]* -teoksessa. Muita rooleja, joissa Schäfer on esiintynyt, ovat olleet Gaetano Donizettin *[[Lucia di Lammermoor]]in* nimirooli, Elisa *[[Il re pastore]]ssa* (Mozart), Tytania *[[Kesäyön unelma (Britten)|Kesäyön unelmassa]]* (Britten), Infantin *[[Der Zwerg]]issä* (Zemlinsky) ja Zerbinetta *[[Ariadne auf Naxos]]issa* (R. Strauss). Hän on esiintynyt myös Reimannin oopperassa *[[Bernarda Albas Haus]]*.

Schäferiä kuullaan useilla levyillä Graham Johnsonin Schubert-sarjassa Hyperion Recordsilla. Samalla levy-yhtiölle hän levytti Johnsonin kanssa sooloresitaalin Robert Schumannin lauluista.

## Lähteet

## Aiheesta muualla
* Viralliset sivut  
*
Lampaankäävät

**Lampaankäävät** (*Albatrellus*) on kääpäsuku. Suvun edustajille on tyypillistä lakkien alapinnalla olevat pillit sekä se, että ne ovat keskikokoisia tai suuria sieniä. Lajeja tavataan lähinnä pohjoisissa metsissä ja ne ovat mykorritsasieniä. Suvun tunnetuimmat lajit ovat herkullinen ruokasieni lampaankääpä ja nuorena syötävä typäskääpä. Muita lajeja ovat esimerkiksi karitsankääpä sekä vuohenkääpä. Lampaankäävät poikkeavat muista käävistä siinä, että ne ovat usein niitä pehmeämaltoisempia ja kasvavat maasta eivätkä puusta. Aiemmin sukuun luettiin myös keltakääpä, joka on nykyisin dna-analyysien perusteella siirretty omaan keltakääpien (*Xanthoporus*) sukuunsa.

## Lähteet

## Aiheesta muualla
*Laji.fi: Lampaankäävät (''Albatrellus'')
*Mushroom Expert: Genus Albatrellus
Painin Euroopan-mestaruuskilpailut 1994

**Vuoden 1994 [[painin Euroopan-mestaruuskilpailut]]** järjestettiin kreikkalais-roomalaisen painin osalta 15.–17. huhtikuuta Ateenassa, Kreikassa. Vapaapainissa kisattiin Roomassa, Italiassa 8.–10. huhtikuuta.

## Kreikkalais-roomalainen paini (Ateena)
### Mitalistit

### Mitalitaulukko

## Vapaapaini (Rooma)
### Mitalistit

### Mitalitaulukko

## Lähteet
Kefar Kanna

**Kefar Kanna** (, ) on kaupunki Israelin Pohjoisella hallintoalueella. Kaupungin asukasluku oli vuoden 2018 lopussa 22&nbsp;399 ja sen asukkaat ovat enimmäkseen islamilaisia ja kristittyjä arabeja.

## Maantiede

Kefar Kanna sijaitsee Israelin pohjoisosassa Galileassa noin 6 kilometriä Nasaretin kaupungista koilliseen. 

## Historia

Bysantin valtakunnan kaudella nykyisen kylän paikalla oli juutalaista asutusta ja paikalta on löydetty esimerkiksi synagogan jäänteet. Kefar Kanna on jo pitkään liitetty Raamatussa esiintyvään paikannimeen *Kanna*. Yhteydestä kirjoitti esimerkiksi Franciscus Quaresmius 1600-luvulla. Paikka mainitaan myös useissa pyhiinvaeltajien matkakertomuksissa. Raamatullisen yhteytensä takia kylään rakennettiin kirkkoja.

## Väestö
Kefar Kannan asukasluku oli vuoden 2018 lopussa 22&nbsp;399. Vuonna 1968 vastaava luku oli 4&nbsp;550 ja vuonna 2002 16&nbsp;100. Kefar Kannan asukkaat ovat arabeja. Kristityt muodostivat vielä vuonna 1968 kylän asukkaiden enemmistön, mutta nykyisin asukkaiden enemmistö on muslimeja. Kristityt jakautuvat ortodokseihin, katolisiin ja kreikkalaiskatolisiin.

## Lähteet

## Aiheesta muualla
Georg Henriksson

**Georg Edvin Henriksson** (1901–1963) oli tamperelainen arkkitehti. Hän avusti Bertel Strömmeriä valtakunnallisesti merkittävän hotelli Tammerin (1929) suunnittelussa.

Vuonna 1926, ollessaan vielä arkkitehtiopiskelija, Henriksson voitti Jyväskylän suojeluskuntatalon suunnittelusta järjestetyn arkkitehtuurikilpailun. Alvar Aalto tuli kilpailussa toiseksi. Lopulta talon suunnittelijaksi valittiin Aalto.

Henriksson perusti Tampereelle oman toimiston 1930-luvulla, mutta seuraavan vuosikymmenen lopulla hän muutti Ruotsiin.

Henriksson ja hänen vaimonsa Karin Eugenia (o.s. Köpman, 1903–1974) on haudattu Göteborgissa sijaitsevalle Kvibergin hautausmaalle.

## Suunnittelutöitä

* Hotelli Tammer, Tampere (1929) – yhdessä Bertel Strömmerin kanssa 
* Kaukajärven kartanon huvimaja, Tampere (1933) 
* Asuin- ja liikerakennus, Kauppakatu 3b, Tampere (1934) 
* Hjorthin talo, Hämeenkatu 33 – Hämeenpuisto 31, Tampere (1937) 
* Suolahden kirkko, Äänekoski (1940) 
* Jääkauden muistomerkki, Pyynikki, Tampere (1945) 

## Lähteet
Or Yehuda

**Or Yehuda** (hepr. אוֹר יְהוּדָה‎, arab. أور یهودا‎) on kaupunki Israelissa Tel Avivin hallintoalueella. Vuoden 2018 lopussa kaupungin asukasluku oli 36&nbsp;864.

## Maantiede

Or Yehuda sijaitsee Israelissa noin 13 kilometriä Tel Avivin kaupungista itään. 

## Historia
Nimi Or Yehuda tarkoittaa Juudan valoa ja nimen paikka sai rabbina toimineen Judah Alkalain mukaan.

Or Yehudan alueella on ollut asutusta jo ennen nykyisen kaupungin perustamista. Raamatusta mainitun kaupungin Onon uskotaan sijainneen nykyisen Or Yehudan alueella. Sittemmin paikalla oli kaksi arabien asuttamaa kylää, *Sakiyya* ja *Kafr Ana*. Kylien arabiasukkaat joutuivat jättämään kotinsa Israelin asevoimien vallatessa alueen Israelin itsenäisyyssodan aikana kesäkuussa 1948.

Vuonna 1949 nykyisen Or Yehudan alueelle asettui juutalaisia siirtolaisia Libyasta ja Turkista. Olosuhteet paikalla olivat varsin alkeelliset. Vuosina 1950 ja 1951 paikalle perustettiin myös kaksi uusille siirtolaisille tarkoitettua telttaleiriä. Siirtolaisia tuli nyt myös esimerkiksi Irakista ja Romaniasta. Vakituisia rakennuksia siirtolaisille alettiin rakentaa vasta vuonna 1958. Nykyisin kaupungissa on esimerkiksi metalli-, tekstiili- ja elintarviketeollisuutta.

## Väestö
Or Yehudan asukasluku oli vuoden 2018 lopulla 36&nbsp;864. Vuonna 1958 vastaava lukema oli 12&nbsp;500, vuonna 1963 hieman pienempi 10&nbsp;100, vuonna 1970 12&nbsp;300 ja vuonna 2002 28&nbsp;600.

## Lähteet

## Aiheesta muualla
Fear Inoculum

**Fear Inoculum** on Toolin viides studioalbumi, joka julkaistiin 30. elokuuta 2019.

## Kappaleet
#
#
#
#
#
#
#

### Digitaalinen versio
#
#
#
#
#
#
#
#
#
#

## Kokoonpano
* Maynard James Keenan – laulu
* Danny Carey – rummut
* Justin Chancellor – basso
* Adam Jones – kitara
* Lustmord – ääniefektit


## Arvostelut
* Imperiumi.net: 7-/10
* Kaaoszine: 6/10
* Rumba: 6,7
* Soundi: 
* V2.fi: 

## Lähteet

## Aiheesta muualla
* Toolin viralliset sivut 
* Fear Inoculum allmusic.comissa
Ammunta kesäolympialaisissa 2020 – miesten 50 metrin kiväärin asentokilpailu

**Miesten 50 metrin kiväärin asentokilpailu [[Kesäolympialaiset 2020|Tokion olympialaisissa 2020]]** käydään Asakan ampumaradalla 2. elokuuta . Kilpailuun osallistuu 29 urheilijaa.

## Karsinnat
Olympialaisiin pääsee 29 urheilijaa. Karsinnoissa ansaidut paikat eivät ole yksittäisten urheilijoiden, vaan paikat myönnetään maalle, joka nimeää kilpailijat. Isäntämaa Japanilla on yksi kiintiöpaikka. Yksi paikka jaetaan ISSF:n rankingin perusteella. Kaksi maata kutsutaan erillisellä kutsulla olympialaisiin. Loput paikat jaetaan vuoden 2018 MM-kilpailuissa, maanosien mestaruusturnauksissa tai muissa maanosien kilpailuissa sekä ISSF:n World Cup -turnauksissa vuonna 2019. Yhdestä maasta saa osallistua korkeintaan kaksi urheilijaa yhteen lajitapahtumaan.

### Olympiaturnaukseen päässeet maat

## Osallistuvat urheilijat
Olympialaisiin osallistuvan ampujan on pitänyt rikkoa ennalta määrätty pisteraja, jotta hän saa kilpailla olympialaisissa. Tulos pitää rikkoa 24. heinäkuuta 2018 – 31. toukokuuta 2020. Miesten asentokilpailussa raja on 1135.

## Kilpailu
Kilpailu koostuu karsinta-ammunnoista ja loppukilpailusta. Karsinnoissa jokainen ampuja ampuu 40 laukausta seisten, maaten ja polvelta. Paras mahdollinen tulos on 1200. Loppukilpailuun pääsee karsinnan kahdeksan parasta ampujaa. Loppukilpailu alkaa kolmella viiden sarjan laukauksella polvelta. Tämän jälkeen ammutaan kolme viiden laukauksen sarjaa maaten. Lopuksi ammutaan kaksi viiden laukauksen sarjaa seisten. Tämän jälkeen sijoilla 7. ja 8. olevat urheilijat putoavat kilpailusta. Loput viisi laukausta seisten ammutaan yksitellen siten, että tuloksissa viimeinen putoaa aina pois yhden laukauksen jälkeen. Jos putoamassa on enemmän kuin yksi urheilija, ammutaan vähintään yksi lisälaukaus. Karsinnoissa tuloksissa ei käytetä desimaaleja, mutta loppukilpailussa huomioidaan desimaalit siten, että paras tulos yhdellä laukausella on 10,9.

### Karsinta-ammunnat

### Loppukilpailu

## Lähteet
David Casa

**David Casa** (s. 16. marraskuuta 1968 Valletta, Malta) on maltalainen poliitikko, joka on toiminut maansa pitkäaikaisimpana europarlamentaarikkona. Uransa Euroopan parlamentissa hän aloitti vuonna 2004. Vuonna 2019 hänet äänestettiin kvestoriksi, jonka myötä hän oli tuolloin korkea-arvoisimmassa Euroopan parlamentin virassa toiminut maltalainen. Hän luopui kvestorin virastaan vuonna 2021, jotta Roberta Metsola pystyi asettumaan ehdolle Euroopan parlamentin puhemieheksi. Ennen kvestorikauttaan Casa toimi Euroopan kansanpuolueen koordinaattorina työllisyyden ja sosiaaliasioiden valiokunnassa. 

Vuonna 2018 Casasta esitettiin väitteitä, joiden mukaan hänen entinen avustajansa todisti Casan käyttäneen kokaiinia. Aikaisemmin hänen väitettiin väärinkäyttäneen Euroopan unionin rahoja, mutta kumpaakaan syytettä ei ole näytetty toteen. Casan mukaan väitteet ovat Maltan työväenpuolueen yritys tuhota hänen maineensa. 

Casa on moittinut maansa johtoa siitä, että kukaan ei ole ottanut vastuuta toimittaja Daphne Caruana Galizian murhasta. Hän on myös kritisoinut maansa pääministeri Joseph Muscatia korruption sulauttamisesta osaksi yhteiskuntajärjestelmää sekä maan demokratisten rakenteiden heikentämisestä. 

## Lähteet

## Aiheesta muualla

*
Raginpert

**Raginpert** (660–701) oli lyhyen aikaa langobardien kuningas vuonna 701. Raginpert oli kuningas Godepertin poika. Paulus Diaconuksen mukaan uskolliset palvelijat siirsivät hänet turvaan, kun hänen isänsä murhattiin vuonna 662. Raginpertista tuli sittemmin Torinon herttua. Hän kapinoi vuonna 700 kuninkaaksi nostettua Liutpertia vastaan ja onnistui lyömään alaikäisen Liutpertin sijaishallitsijana toimineen Ansprandin joukot Novarassa. Raginpert kruunautti itsensä langobardien kuninkaaksi Milanossa vuonna 701. Raginpert nimitti myös poikansa Aripertin kruununperijäksi. Raginpert kuoli kuitenkin jo samana vuonna, eikä Aripert kyennyt saamaan kruunua itselleen heti, sillä Liutpert nostettiin uudelleen valtaan  Raginpertin kuoleman jälkeen.

## Lähteet
Jakob Edvard Wefvar

**Jakob Edvard Wefvar** (23. toukokuuta 1840 Kaarlela – 28. huhtikuuta 1911 Kokkola ) oli suomenruotsalainen kansanperinteen kerääjä, kansanvalistaja ja maallikkosaarnaaja.

Wefvarin vanhemmat olivat torppari Johan Wefvar ja Ulrika Sofia Jaakontytär. Hän pääsi ylioppilaaksi 1865 Vaasan kymnaasista ja valmistui Helsingin yliopistosta filosofian kandidaatiksi 1873.

Wefvar alkoi kerätä Pohjanmaan ruotsalaispitäjistä kansanlauluja, satuja, runoja ja arvoituksia opettajansa Oskar Ranckenin innostamana. Hän liikkui kansanperinteen keruumatkoillaan Pohjanmaan ohella Uudenmaan länsiosissa, Turun seudulla ja Ahvenanmaalla. Hän keräsi muun muassa noin 1&nbsp;500 tanssisävelmää vaikka ei osannutkaan nuottikirjoitusta. wefvar toimi myös Suomen luterilaisen evankeliumiyhdistyksen kiertävänä matkasaarnaajana. Hän piti herätyskokouksia jo 1870-luvulla ja levitti evankeliumiyhdistyksen julkaisuja. Vuodesta 1883 alkaen Wefvar toimi Svenska folkskolans vänner-yhdistyksen asiamiehenä ja stipendiaattina ja piti valistusesitelmiä, myi yhdistyksen kirjoja ja hankki uusia jäseniä yhdistykseen. Wefvar oli Vaasan säästäväisyysyhdistyksen asiamies ja hän toimi myös vakuutusasiamiehenä myyden vakuutuksia.

## Kirjallisuutta
* Alfhild Forslin : *Jakob Edvard Wefvar*. Svenska folkskolans vänner, Helsingfors 1974  
* Ingvar Dahlbacka : *Jakob Edvard Wefvar - en evangeliets budbärare i Svenskfinland*. Kyrkohistoriska arkivet vid Åbo akademi. Meddelanden 18. Åbo 1984 

## Lähteet
Áno Dolianá

**Áno Dolianá** (), usein vain **Dolianá** (Δολιανά), on Kreikan kylä, joka kuuluu hallinnollisesti Vóreia Kynourían kuntaan, Arkadian alueyksikköön ja Peloponnesoksen alueeseen. Kylän väkiluku on 90 (vuonna 2011).

## Maantiede

Áno Dolianán kylä, suomeksi ”Ylä-Dolianá”, sijaitsee Trípolin tasangon etelälaidalla linnuntietä noin 18 kilometriä kaakkoon Trípolin kaupungista. Kylä ulottuu 950– metrin korkeuteen ja on rakennettu puolikaaren muotoon Párnonas-vuoren pohjoisille rinteille, jotka kasvavat pihtoja, kastanjoita, plataaneja ja kirsikkapuita. Se on purojen ja pienten vesiputousten ympäröimä. Kylästä on näkymät Tripolin tasangolle sekä Maínalo-, Artemísio-, Aroánia- ja Erýmanthos-vuorille.

Dolianán kyläyhdyskuntaan kuuluvat Áno Dolianán lisäksi myös kylät Dragoúmi (8 asukasta), Kaminári (0), Káto Dolianá (”Ala-Dolianá”, 595), Koúvlis (57), Prosília (88) ja Rounaíika (8). Koko yhdyskunnan väkiluku on 846.

## Kulttuuri ja urheilu

Áno Dolianán rakennuskanta on perinteisiä kivirakennuksia, ja se on suojeltu perinteisenä asutuksena.

Vuodesta 2015 lähtien Áno Dolianássa järjestetään vuosittainen vuoristopuolimaratoni, yleensä toukokuun lopulla tai kesäkuun alkupuolella, vähemmän kokeneiden juoksijoiden 5 km:n kilpailun ja lasten  m:n juoksun rinnalla. Tapahtuma on Kreikan amatööriurheilun hallintoelimen SEGAS:n alaisuudessa.

Euroopan kaukovaellusreitti E4 kulkee suoraan Dolianán läpi, joten se on ihanteellinen paikka patikointiin. Dolianá toimii myös lähtökohtana Párnonas-polulle. Se on 200 kilometrin pituinen vaellusreitti, joka perustuu alueen vanhoihin polkuihin ja jota paikalliset vapaaehtoisryhmät ovat parantaneet. Se ylittää koko Párnonaksen laakson Kynourían laajemmalla alueella yhdistäen vuoren ja rannikon.

## Lähteet

## Aiheesta muualla

* Parnon Trail . Párnonas-vuoren vaellusreitin verkkosivusto.  
* Run Doliana. Dolianán vuoristopuolimaratonin verkkosivusto. 
* Κεντρικός Πατριωτικός Σύλλογος Δολιανά Κυνουρίας. Dolianán isänmaallisen yhdistyksen verkkosivusto.
Ammunta kesäolympialaisissa 2020 – miesten 10 metrin ilmapistooli

**Miesten 10 metrin kilpailu ilmapistoolissa [[Kesäolympialaiset 2020|Tokion olympialaisissa 2020]]** käytiin Asakan ampumaradalla 24. heinäkuuta 2021. Kilpailuun osallistuu 29 urheilijaa.

Olympiakultaa voitti iranilainen Javad Foroughi, joka sai finaalissa 244,8 pistettä, joka oli uusi olympiaennätys. Hän voitti toiseksi tulleen serbialaisen Damir Mikecin 6,9 pisteellä. Kolmanneksi sijoittui Kiinan Pang Wei.

## Karsinnat
Olympialaisiin pääsee 29 urheilijaa. Karsinnoissa ansaidut paikat eivät ole yksittäisten urheilijoiden, vaan paikat myönnetään maalle, joka nimeää kilpailijat. Isäntämaa Japanilla on yksi kiintiöpaikka. Yksi paikka jaetaan ISSF:n rankingin perusteella. Kaksi maata kutsutaan erillisellä kutsulla olympialaisiin. Loput paikat jaetaan vuoden 2018 MM-kilpailuissa, maanosien mestaruusturnauksissa tai muissa maanosien kilpailuissa sekä ISSF:n World Cup -turnauksissa vuonna 2019. Yhdestä maasta saa osallistua korkeintaan kaksi urheilijaa yhteen lajitapahtumaan.

### Olympiaturnaukseen päässeet maat

Olympialaisiin osallistuvan ampujan on pitänyt rikkoa ennalta määrätty pisteraja, jotta hän saa kilpailla olympialaisissa. Tulos pitää rikkoa 24. heinäkuuta 2018 – 31. toukokuuta 2020. Miesten 10 metrin ilmapistoolissa raja on 563. 

## Kilpailu
Kilpailu koostuu karsinta-ammunnoista ja loppukilpailusta. Karsinnoissa jokainen ampuu 60 laukausta 75 minuutin aikana. Karsinnoissa laukauksen maksimipisteet on 10. Karsintojen kahdeksan parasta urheilijaa pääsevät loppukilpailuun. Loppukilpailu aloitetaan kahdella viiden laukauksen sarjassa. Tämän jälkeen ammutaan 14 yksittäistä laukausta. 12. laukauksen jälkeen viimeisenä ollut urheilija putoaa kilpailusta. Tämän jälkeen aina kahden laukauksen välein viimeisenä oleva urheilija putoaa kilpailusta. Jos kaksi ampujaa on putoamassa samaan aikaan kilpailusta, ammutaan vähintään yksi lisälaukaus. Loppukilpailussa yhden laukauksen maksimipisteet on 10,9.

### Karsinta-ammunnat

### Loppukilpailu

## Lähteet
Tapio Lokki

**Tapio Lokki** (s. 1971 Helsinki) on suomalainen akustiikan tutkija ja Aalto-yliopiston professori. Hän on saanut tutkimustyölleen rahoitusta Euroopan tiedeneuvostolta (ERC), EU:n tiedeohjelmalta ja Suomen Akatemialta. Vuonna 2013 kansainvälinen akustiikan komissio ICA myönsi Tapio Lokille ICA Early Career -palkinnon hänen oivallisista ansioistaan huoneakustiikan tutkimuksessa ja erityisesti konserttisalien uusista subjektiivisista ja objektiivisista arviointimenetelmistä.

## Elämä ja ura
Lokki kirjoitti ylioppilaaksi SYK:sta vuonna 1990. Hän valmistui diplomi-insinööriksi Teknillisestä korkeakoulusta (TKK) vuonna 1997 (sähkötekniikka) pääaineenaan akustiikka ja äänenkäsittelytekniikka sekä tekniikan tohtoriksi TKK:sta vuonna 2002 (tietotekniikka). Lokin väitöskirja *Physically-based Auralization – Design, Implementation, and Evaluation* (2002) sisältää seitsemän tieteellistä artikkelia, jotka liittyvät auralisointiin. Hänen tuotantonsa, josta suurin osa on kirjoitettu yhteistyössä kollegojen ja opiskelijoiden kanssa, käsitti kevääseen 2019 mennessä yli 70 kansainvälistä tieteellistä lehtiartikkelia, kuusi kirjankappaletta, yli 130 kansainvälistä tieteellistä konferenssijulkaisua ja kuusi patenttia sekä lukuisia muita kirjoituksia. 

Lokki on järjestänyt useita tieteellisiä tapahtumia ja konferensseja Suomessa, kuten vuosien 2002, 2012 ja 2014 Audio Engineering Societyn konferenssit. Lokki oli Suomen Akustinen Seuran puheenjohtaja vuosina 2004–2018 ja on osallistunut Akustiikkapäivät-tapahtuman järjestämiseen vuodesta 1999 lähtien. Vuonna 2019 hänet nimitettiin seuran kunniajäseneksi. Hän oli Espoon kaupungin lähettiläs, Espoo Ambassador, vuonna 2013.

Lokki on professori neljännessä polvessa: hänen isänsä on professori Juhani Lokki, isoisänsä on professori Olli Lokki ja isoisoisänsä on professori Karl Olof Lindeqvist.

## Julkaisuja
* 
* 
* 

## Lähteet

## Aiheesta muualla
* 120 Osaajaa / Tekniikan kehittäjä (29.5.2016): Tapio Lokki täydellisen konserttisalin jäljillä.  (tek.fi)
* Sofia Virtanen, Tekniikka&Talous (31.5.2013): "Akustiikan Nobel" konserttisaleja tutkivalle suomalaisprofessorille. (www.tekniikkatalous.fi)
* Aalto-yliopisto: Aalto University Tenured Professors' Installation Lectures October 31 2012. Tapio Lokki, "Virtual Acoustics". (www.youtube.com) (englanniksi)
* Google Scholar: Tapio Lokki (scholar.google.com) (englanniksi)
Aripert II

**Aripert II** (k. 712) oli langobardien kuningas 701/702–712. Hän oli kuningas Raginpertin poika. Raginpert oli kapinoinut alaikäisenä valtaistuimelle vuonna 700 nostettua Liutpertia vastaan ja onnistunut syrjäyttämään tämän vuonna 701. Raginpert kuitenkin kuoli jo samana vuonna. Liutpert palasi sen jälkeen kuninkaaksi, mutta Aripert löi Liutpertin ja sijaishallitsija Ansprandin joukot Paviassa. Aripert vangitsi Liutpertin ja murhautti tämän myöhemmin. Aripert piiritti sen jälkeen pääkaupungin ja pakotti Ansprandin pakenemaan Alppien toiselle puolen. Sen jälkeen Aripert oli turvannut asemansa kuninkaana.

Aripert II pyrki kuninkuutensa aikana vahvistamaan siteitä kirkkoon ja paaviin. Paavi Johannes VII:n kaudella Aripert lahjoitti paavinistuimelle takaisin huomattavat maa-alueet Kottisilta Alpeilta. Vuonna 710 baijerilaiset hyökkäsivät Italiaan. Aripert löi heidät lähellä Ticinoa. Vuonna 711 karkotettu Ansprand palasi mukanaan Baijerin herttua Theudebertin suuri armeija. Useat Venetsian ja itäisten alueiden kansalaiset liittyivät palaavan Ansprandin joukkoihin. Aripert pakeni ja otti mukaansa suuren määrän kalleuksia. Hän yritti päästä Galliaan yön turvin, mutta hukkui aarteineen Ticinojokeen. Ansprand julistettiin sen jälkeen kuninkaaksi.

## Lähteet
Boråsin ammattikorkeakoulu

**Boråsin ammattikorkeakoulu** on ammattikorkeakoulu Boråsissa Ruotsissa. Boråsin kunnan aikuiskoulutuskeskus toimii päävastuullisena koulutuksen järjestäjänä. Koulutusmuotoa kutsuttiin aikaisemmin nimityksellä *kvalificerad yrkesutbildning*  (KY), mutta vuodesta 2009 lähtien on käytetty termiä ammattikorkeakoulu. 

Koulutus aloitettiin vuonna 2001 logistiikka-alan koulutuksella, joka järjestettiin yhdessä Boråsin korkeakoulun kanssa. Vuonna 2002 aloitettiin tuotantotekniikan koulutus vaatetusteollisuuden koulutusohjelmassa. Myöhemmin koulutustarjontaa on täydennetty teknisten tekstiilien, sähköisen kaupan ja digitaalisen viestinnän, tuotantoteknologian, tukipedagogiikan ja lääketieteellisen sihteerin koulutuksilla. Vuonna 2009 aikuiskoulutuksen hammashoitajan ja sähköasentajan täydennyskoulutukset  saivat ammattikorkeakoulututkinnon statuksen. 

Koulun koulutukset järjestetään Textile Fashion Centerissä Simonslandissa ja aikuiskoulutuskeskuksen tiloissa Boråsin keskustassa. Nykyinen rehtori on vuodesta 2016 alkaen Josipa Matić. 

Koulu on laajentunut aikuiskoulutustoiminnasta täydentämään Boråsin alueen tarvetta ammatillisesti koulutetulle henkilöstölle. 

## Aiheesta muualla

* Boråsin ammattikorkeakoulun verkkosivut (ruotsiksi)
With Fear I Kiss the Burning Darkness

**With Fear I Kiss the Burning Darkness** on At the Gatesin studioalbumi, joka julkaistiin 7. toukokuuta 1993.
## Kappaleet
#
#
#
#
#
#
#
#
#
#
#

## Kokoonpano
* Tomas Lindberg - laulu
* Anders Björler - kitara
* Alf Svensson - kitara
* Adrian Erlandsson - rummut
* Jonas Björler - basso
* Matti Kärki - laulu kappaleessa “Ever-Opening Flower”

## Aiheesta muualla
* With Fear I Kiss the Burning Darkness discogs.comissa 
*
Britannian juutalaiset

**Britannian juutalaiset** ovat brittejä, jotka ovat etnisesti juutalaisia tai juutalaisuuteen kääntyneitä. Vuonna 2011 britannianjuutalaisten määräksi arvioitiin 263&nbsp;346.

## Historiaa
Varhaisin juutalaisista Britteinsaarilla kertova tekstilähde on vuodelta 1070, jossa mainitaan kuningas Vilhelm Valloittajan mukana Ranskasta Englantiin saapunut juutalaisyhteisö. Koska katolinen kirkko kielsi tuolloin koron ottamisen, Vilhelm käytti juutalaisia välikäsiksi rahanlainaamiseen, joskus myös pakottaen. Maahan asettuneet juutalaiset harjoittivat kuitenkin monipuolisesti erilaisia ammatteja. 1100- ja 1200-luvuilla juutalaisten olosuhteet huononivat vähitellen. Suhtautuminen juutalaisiin muuttui kielteiseksi, mikä johti pahimmillaan juutalaisten joukkomurhaamiseen. Juutalaisvastaisuutta aiheutti esimerkiksi juutalaisten mieltäminen Jeesuksen tappajiksi; tällaiset asenteet levisivät etenkin ristiretkien aikana. Kuningas Edvard I rajoitti juutalaisten oikeuksia: juutalaisten esimerkiksi sallittiin asua enää vain tietyillä alueilla ja heidän tuli kantaa keltaista merkkiä. Myös juutalaisten oikeus korkojen ottamiseen kiellettiin ja valtaosa ihmisten veloista heille mitätöitiin, ja juutalaisia alettiin verottamaan ankarasti. Suurin osa juutalaisista köyhtyi ja osa päätyi hankkimaan rahaa muun muassa myymällä kolikoista sulatettua hopeaa, mikä oli laitonta ja johti teloituksiin. Osa juutalaisista kääntyi kristityiksi ja lopulta Edvard karkotti loput juutalaiset vuonna 1290.  

Vuoteen 1656 mennessä Lontooseen oli muodostunut sefardijuutalaisten yhteisö, jonka läsnäolon Oliver Cromwell salli, ja vuoteen 1690 mennessä Britanniaan oli muodostunut myös pieni aškenasijuutalaisyhteisö. Vuonna 1701 valmistui Bevis Marksin synagoga, joka on Britteinsaarten vanhin edelleen käytössä oleva synagoga. 1700-luvun aikana aškenasien määrä kasvoi sefardien yhteisöä suuremmaksi.

1880-luvulla Englannissa oli 46 000 juutalaista. Vuoteen 1919 mennessä juutalaisten määräksi oli kasvanut 250 000 aškenasijuutalaisten suuren muuttoaallon jälkeen. Myöhemmin juutalaisia on saapunut myös mizrahiyhteisöistä ja Intiasta. Vuonna 2011 Britteinsaarilla arvioitiin elävän 263 346 juutalaista.

## Tunnettuja Britannian juutalaisia

* Grace Aguilar, runoilija ja romaanikirjailija
* Sacha Baron Cohen, koomikko
* David Bomberg, taidemaalari
* Helena Bonham Carter, näyttelijä
* Ernst Boris Chain, biokemisti
* Jacob Bronowski, matemaatikko ja kulttuurintutkija
* Benjamin Disraeli, Yhdistyneen kuningaskunnan pääministeri
* Lucian Freud, taidemaalari
* Ernest Gellner, filosofi
* Brian David Josephson, fyysikko
* Bernard Katz, biofyysikko
* Aaron Klug, kemisti
* Sam Mendes, elokuva- ja teatteriohjaaja
* Michael Nyman, säveltäjä, pianisti ja libretisti
* Jonathan Sacks, rabbi ja teologi
* Marcus Samuel, liikemies
* Tom Stoppard, näytelmäkirjailija ja elokuvakäsikirjoittaja
* Amy Winehouse, laulaja-lauluntekijä
* Rachel Weisz, näyttelijä

## Lähteet

## Aiheesta muualla
Albatrellaceae

**Albatrellaceae** on Russulales-lahkoon kuuluva sieniheimo, joka sisältää 9 sukua ja 69 lajia. Suurin osa heimoon kuuluvista lajeista tuottaa lakillisia ja jalallisia itiöemiä.

## Lähteet
Ratapölkkysieni

**Ratapölkkysieni** (*Neolentinus lepideus*) on ratapölkkysienten sukuun kuuluva sienilaji. Se kasvaa nimensä mukaisesti usein kreosootilla kyllästetyllä ratapölkyllä, mutta se voi kasvaa myös kannosta. Lakki on 5–15 senttimetriä leveä. Sienen yläpinta on vaalea tai kellanruskea ja siinä on ruskehtavia suomuja. Jalka on melko lyhyt, 3–10 senttimetriä pitkä ja valkoinen. Siinä on vaaleanruskeita suomuja. Malto on valkoista ja sitkeää. Heltat ovat johteisia ja valkoisia. Haju on voimakas.

Ratapölkkysieni on syötävä, mutta ainoastaan luonnonpuusta kerätyt sienet ovat syötäviä, sillä ratapölkyillä kasvavissa sienissä voi olla myrkyllisiä kyllästysaineita, kuten kreosoottia. Ratapölkkysieni kasvaa havumetsissä, hakkuuaukeilla, joutomailla ja ratapölkyillä avoimilla paikoilla kannoissa ja puussa. Kasvuaika on kesäkuusta syyskuuhun. Laji on luokiteltu Suomessa elinvoimaiseksi.

Ratapölkkysieni muistuttaa rengasvinokasta, joka kasvaa lehtipuiden rungoilla.

## Lähteet
* Mushroom Expert: Neolentinus lepideus 

### Viitteet

## Aiheesta muualla
* Laji.fi: Ratapölkkysieni (''Neolentinus lepideus'')
Karbimatsoli

**Karbimatsoli** (C7H10SN2O2) on imidatsolijohdannaisiin kuuluva orgaaninen yhdiste. Yhdistettä käytetään lääketieteessä ja eläinlääketieteessä kilpirauhasen liikatoiminnan hoitoon.

## Ominaisuudet ja käyttö
Huoneenlämpötilassa karbimatsoli on valkoista tai kellertävää kiteistä ainetta, joka liukenee hieman veteen ja hyvin etanoliin, asetoniin ja kloroformiin. Karbimatsoli muuntuu elimistössä tiamatsoliksi eli se on tiamatsolin aihiolääke. Tiamatsoli estää tyroperoksidaasiin toimintaa. Tällöin kilpirauhanen ei kykene muodostamaan tyrosiinista tyroksiinia ja trijodityroniinia. Karbimatsolia käytetään kilpirauhasen liikatoiminnan ja tyreotoksikoosin hoitoon. Ihmisten lisäksi karbimatsolia käytetään kilpirauhasen liikatoiminnan hoitoon myös kissoilla.

## Haittavaikutukset
Tyypillisimmät haittavaikutukset ovat huonovointisuus, oksentaminen, ihottuma ja pääkipu. Vakava haittavaikutus on luuydinsuppressiosta johtuva eräiden valkosolujen määrän vähentyminen veressä eli agranulosytoosi.

## Valmistus
Karbimatsolia valmistetaan tiamatsolin ja etyyliklooriformiaatin välisellä reaktiolla.

## Lähteet
Miska Poikkimäki

**Miska Poikkimäki** (s. 6. tammikuuta 2000) on suomalainen maastohiihtäjä, joka edustaa Vuokatti Ski Teamiä. Hänen valmentajansa on Ilkka Jarva.

Poikkimäki saavutti SM-pronssia viestissä hiihdon Suomen-mestaruuskilpailussa 2019 yhdessä Juho Mikkosen, Tino Tiilikaisen ja Martti Jylhän kanssa.

## Lähteet
Kruunuvuokko

**Kruunuvuokko** (*Anemone coronaria*) on leinikkikasvien heimoon kuuluva vuokkojen suvun kasvilaji. Lajia tavataan Välimeren rannikoilla Euroopassa, Aasiassa ja Afrikassa. Kruunuvuokon tavanomainen korkeus on noin 30–40 cm. Kukat ovat punaisia, sinisiä, violetteja tai valkoisia.

## Kuvia

Tiedosto:Anemones5.jpg
Tiedosto:Red Anemone coronaria.jpg
Tiedosto:Blue Anemone coronaria.JPG
Tiedosto:Purple Anemone coronaria.jpg


## Lähteet

## Aiheesta muualla
To Drink from the Night Itself

**To Drink from the Night Itself** on At the Gatesin studioalbumi, joka julkaistiin 18. toukokuuta 2018.

## Kappaleet
#
#
#
#
#
#'
#
#
#
#
#
#

### Limited mediabook edition bonus CD
# 
# 
# 
# 
# 

### Limited mediabook edition bonus CD
# 
# 
# 
# 
# 
# 

## Kokoonpano
* Tomas Lindberg - laulu
* Jonas Stålhammar – kitara, mellotron, taustalaulu
* Martin Larsson – kitara, akustinen kitara
* Adrian Erlandsson - rummut
* Jonas Björler – basso, kosketinsoittimet, akustinen kitara, taustalaulu

## Arvostelut
* Imperiumi: 7/10
* Kaaoszine: 
* Soundi: 

## Lähteet

## Aiheesta muualla
* To Drink From The Night Itself discogs.comissa 
*
Los Angelesin suuralue

**[[Los Angeles|Los Angelesin]] suuralue** () on Yhdysvaltain Kalifornian eteläosissa sijaitseva metropolialue. Asukkaita alueella oli 13 310 447 vuonna 2016. Suuralue on väkiluvultaan Yhdysvaltain toiseksi suurin metropolialue. Siihen kuuluu osittain tai kokonaan Venturan, San Bernandinon, Riversiden, Los Angelesin ja Orangen piirikunnat. 

Los Angelesin suuralue on väkiluvultaan Yhdysvaltain toiseksi suurin metropolialue New Yorkin metropolialueen jälkeen. Suuralue on myös yksi maailman suurimmista kaupunkialueista.

## Luettelo Los Angelesin suuralueeseen kuuluvista kaupungeista

## Lähteet

## Aiheesta muualla